Azenzi n lḥenni, di tmeɣra n ṭṭehara neɣakken qqaren daɣen i zzyana n uqcic, ur yemgard ara ɣef win n zewağ, acu kan yella wayen yettilin deg tmeɣra n yesli ulacit i ṭṭhara, tanmegla daɣen tesḥa.Mi d-telḥeq ttnaṣefa n yiḍ, ad heggin ayen iwulmen, kra n tlawin ad sbuɣren-t, tiyaḍ ad sɣirten-t, mi kfan-t, ad heggin win as-yeqqnen lḥenni i uɣilas, s leɛḍil ad yebdu umedyaz neɣ imedyazen asefru akken ad zenzen lḥenni, mi yekfa, ad yeqqen uqcic s sseḥa d lehna, s yinna ad as-sersen amendil neɣ ad yekkes tacacit-is akken as-mudden tiẓri.